REPUBLIKA HRVATSKA

MEĐIMURSKA ŽUPANIJA

**OSNOVNA ŠKOLA GORNJI MIHALJEVEC**

KLASA: 007-04/25-02/04

URBROJ: 2109-29/25-01/2

Gornji Mihaljevec, 10. travnja 2025.

**ZAPISNIK**

s 1. konstituirajuće sjednice Školskog odbora Osnovne škole Gornji Mihaljevec, održane u četvrtak, **10. travnja 2025. godine**, s početkom u **17,15 sati** u prostorijama OŠ Gornji Mihaljevec.

PRISUTNI: Silvija Soldat, Ljubica Žabek Horvatić, Natalija Guterman Vuk, Ines Miljančić

OSTALI PRISUTNI: Karmen Sklepić, ravnateljica škole, Maša Smiljanić Kovačić, tajnica škole

Ravnateljica Karmen Sklepić predlaže usvajanje Procjene postojećeg stanja i analize rizika Osnovne škole Gornji Mihaljevec

Najstarija članica, Ljubica Žabek Horvatić, otvara sjednicu, pozdravlja prisutne.

Ravnateljica Karmen Sklepić predlaže usvajanje Procjene postojećeg stanja i analize rizika Osnovne škole Gornji Mihaljevec.

Ljubica Žabek Horvatić konstatira kvorum i predlaže sljedeći

DNEVNI RED:

1. Izvješće predsjedavatelja sjednice o imenovanim članovima Školskog odbora
2. Verifikacija mandata imenovanih članova Školskog odbora
3. Izbor predsjednika i zamjenika predsjednika Školskog odbora
4. Izbor zapisničara Školskog odbora
5. Usvajanje zapisnika s 34. sjednice Školskog odbora OŠ Gornji Mihaljevec *(zapisnik u privitku)*
6. Usvajanje Procjene postojećeg stanja i analize rizika Osnovne škole Gornji Mihaljevec
7. Ostala pitanja

Dnevni red je jednoglasno prihvaćen.

**Ad 1.** Mandat članovima dosadašnjeg Školskog odbora OŠ Gornji Mihaljevec istekao je dana 6. travnja a 2025.godine. Ovlaštena tijela OŠ Gornji Mihaljevec provela su izbore za članove Školskog odbora o rezultatima kojih je obaviješten osnivač, Međimurska županija. OŠ Gornji Mihaljevec nije do danas zaprimila obavijest Međimurske županije s podacima o tri (3) člana Školskog odbora koje postavlja osnivač.

Prema rezultatima izbora izvještava se Školski odbor da su od strane Učiteljskog vijeća za članice Školskog odbora izabrane Silvija Soldat i Ljubica Žabek Horvatić, od strane skupa radnika Natalija Guterman Vuk, a od strane Vijeća roditelja Ines Miljančić.

**Ad 2.** Predsjedavateljica ŠO vrši provjeru identiteta izabranih članova Školskog odbora te potvrđuje mandat novoizabranim članovima.

**Članovi Školskog odbora u mandatu od 10. travnja 2025. godine do 9. travnja 2029. godine su:**

1. **Silvija Soldat – iz reda učitelja i stručnih suradnika**
2. **Ljubica Žabek Horvatić – iz reda učitelja i stručnih suradnika**
3. **Natalija Guterman Vuk – predstavnica radnika**
4. **Ines Miljančić – iz Vijeća roditelja**

Članovima Školskog odbora koji će biti imenovani od strane osnivača mandat će biti verificiran na prvoj idućoj sjednici na kojoj budu prisutni.

**Ad 3.** Predsjedavateljica ŠO upoznaje novoimenovane članove ŠO na dužnost izbora predsjednika i zamjenika predsjednika te ih poziva da podnesu prijedlog za kandidate.

**Odluka: Za predsjednicu Školskog odbora jednoglasno je izabrana Silvija Soldat.**

Za zamjenicu predsjednice Školskog odbora jednoglasno je izabrana Ljubica Žabek Horvatić.

**Ad 4.** Predsjedavateljica ŠO upoznaje novoimenovane članove ŠO na dužnost izbora zapisničara ŠO te ih poziva da podnesu prijedlog za kandidate.

**Odluka: Za zapisničarku Školskog odbora jednoglasno je izabrana tajnice škole.**

**Ad 5.** Članovi Školskog odbora potvrđuju da su zaprimili poziv i priložene dokumente putem službenog školskog maila.

Primjedbi na zapisnika s 34. sjednice Školskog odbora nije bilo. Svi članovi Školskog odbora izjasnili su se „za“ prihvaćanje zapisnika s 34. sjednice Školskog odbora.

**Odluka:**

**Školski odbor OŠ Gornji Mihaljevec jednoglasno je prihvatio zapisnik s 34. sjednice Školskog odbora**.

**Ad 6.** Sigurnosni tim donio je dokument -Procjena postojećeg stanja i analize rizika Osnovne škole Gornji Mihaljevec. Ravnateljica je članovima Školskog odbora kratko prezentirala cijelu Procjenu postojećeg stanja i analize rizika Osnovne škole Gornji Mihaljevec.

**Odluka: Školski odbor jednoglasno je usvojio Procjenu postojećeg stanja i analize rizika Osnovne škole Gornji Mihaljevec**.

**Ad 7.** Ostalih pitanja nije bilo**.**

Sjednica Školskog odbora je završila u 18.00 sati.

Zapisnik vodila: Predsjedavateljica Školskog odbora:

Maša Smiljanić Kovačić Ljubica Žabek Horvatić

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_